Lav et referat af nedenstående tekst:

Tekst:
Venstres borgmesterkandidat, Jytte Høyrup, i Frederikshavn vil på det kommende møde i sundhedsudvalget have belyst omfanget af salg og brug af narko i Frederikshavn Kommune. Det sker på baggrund af flere indslag om netop dette emne på TV2 Nord. - Det er skræmmende at høre de unge fortælle, hvordan salg og brug af narko er blevet normalt og almindeligt blandt de unge. For mindre end to år siden var både politi, SSP og natteravne af en anden opfattelse, at der ikke var en stigning af hash- og narkoforbrug i Frederikshavn Kommune, siger Jytte Høyrup til kanalfrederikshavn.dk. Hun vil have sat fokus på problemet, hvis det viser dig, at forholdene har ændret sig. - På det kommende møde i sundhedsudvalget vil Venstre derfor bede om at få punktet på dagsordenen til videre behandling, fastslår Jytte Høyrup.

Referat:
Borgmesterkandidat mener, det er skræmmende at høre at unge i Frederikshavn har så let adgang til narko og vil nu tage problemet op politisk.